Në bazë të nenit 19 të Statusit të Operatorit të sistemit elektrotransmetues të Republikës së Maqedonisë së Veriut, Shoqëria Aksionare për transmetimin e energjisë elektrike dhe menaxhimin e sistemit elektroenergjetik (Gazeta Zyrtare e RM-së nr. 215/2019), dhe në lidhje me nenin 78, paragrafi (2) të Ligjit për Energjetikë të Republikës së Maqedonisë (“Gazeta Zyrtare e Republikës së Maqedonisë” nr. 96/2018), Rregullave për prokurimin e energjisë elektrike për mbulimin e humbjeve në rrjetin elektrotransmetues, të miratuar me Aktvendimin e KRrEShU-së nr. 12-3381/2 datë 18.11.2018 dhe Rregullave për prokurimin e energjisë elektrike për mbulimin e humbjeve në sistemin elektrotransmetues, të miratuara me Vendimin nr.12-2152/4 datë 25.11.2021, nga Komisioni Rregullator për Energjetikë dhe Shërbime të Uit të Republikës së Maqedonisë së Veriut dhe të miratuara me Vendim të Këshillit Drejtues të ShA MEPSO nr.02-6728/4 datë 26.11.2021, ShA MEPSO shpall:

**THIRRJE PUBLIKE nr.04/2021**

**për paraqitjen e interesimit për lidhjen e Marrëveshjeve kornizë për prokurim të energjisë elektrike për mbulimin e humbjeve në sistemin elektrotransmetues**

1. **Lënda e Thirrjes publike**

Shpallet Thirrje publike me të cilën Operatori i Sistemit elektrotransmetues i Republikës së Maqedonisë së Veriut, Shoqëria Aksionare për transmetimin e energjisë elektrike dhe menaxhimin e sistemit elektroenergjetik, në pronësi shtetërore Shkup, (në tekstin e mëtejmë ShA MEPSO) fton të gjithë të interesuarit që të tregojnë interes për lidhje të Marrëveshjes kornizë për prokurim të energjisë elektrike për mbulimin e humbjeve në sistemin elektrotransmetues. Marrëveshja Kornizë paraqet baza mbi të cilën ShA MEPSO përcakton prokurimin e energjisë elektrike për të mbuluar humbjet në sistemin elektrotransmetues.

1. **Definicione dhe shkurtesa**

**Definicionet e përdorura në këto rregulla do të kenë kuptimin e mëtejmë:**

|  |  |
| --- | --- |
| Marrëveshja Kornizë(MK) | Marrëveshje e lidhur ndërmjet Ofertuesit dhe ShA MEPSO (Organi kontraktues) |
| Ofertuesi | Prodhuesit , tregtarë dhe furnizues të energjisë elektrike të regjistruar në përputhje me dispozitat ligjore, dhe të cilët kanë licencë të lëshuar nga Komisioni Rregullator për Energjetikë dhe Shërbime të Ujit të Republikës së Maqedonisë së Veriut (KRrEShU) si dhe kodin EIC të lëshuar nga ShA MEPCO. |
| Ofertues i kualifikuar | Ofertues i cili ka lidhur Marrëveshje kornizë me ShA MEPSO |
| Ofertuesi i përzgjedhur | Ofertuesi i cili ka lidhur Kontrate Individuale me ShA MEPSO |
| Thirrje Publike e hapur | Njoftim i publikuar në dy gazeta ditore nacionale në Republikën e Maqedonisë së Veriut dhe i disponueshëm në ueb faqen e internetit www.mepso.mk |
| Prokurim i energjisë elektrike | Procedura e zbatuar nga ShA MEPSO në përputhje me këto Rregulla për prokurimin e energjisë elektrike për mbulimin e humbjeve në sistemin elektrotransmetues. |
| Oferta | Oferta për shitjen e energjisë elektrike (MWh) me një çmim të caktuar (EUR/MWh) e rrumbullakosur në dy dhjetore, ndërsa e dorëzuar nga ofertuesi |
| Marrrëveshje individuale(MI) | Marrëveshja e shitblerjes ndërmjet një Ofertuesi të kualifikuar dhe ShA MEPSO, e cila përcakton kushtet komerciale për shitblerjen adekuate të energjisë elektrike. |
| Kërkesë Individuale për dorëzimin e Ofertave (KIDO) | Dokumenti i dërguar nga ShA MEPSO për të gjithë ofertuesit e kualifikuar përmes postës elektronike, i cili përcakton saktësisht kushtet në të cilat do të zhvillohet procesi i blerjes së energjisë elektrike për të mbuluar humbjet në sistemin elektrotransmetues. |
| Procedura e prokurimit të enegjisë elektrike | Sekuenca e ngjarjeve në lidhje me blerjen e energjisë elektrike duke filluar me KIDO nga ShA MEPSO, ofertat e dorëzuara nga ofertuesit e kualifikuar, vlerësimi dhe përzgjedhja e ofertuesve më të favorshëm përfundon me lidhjen e një Kontrate Individuale (KI) me ofertuesit e përzgjedhur. |
| Kërkesë për transmetimin e energjisë elektrike dhe fuqisë | Kërkesë për transmetimin e energjisë elektrike dhe fuqisë për mbulimin e humbjeve në sistemin elektrotransmetues, për një periudhë 24-orëshe të dorëzuar nga Njësia e OST-së tek ofertuesi/ofertuesit e përzgjedhur, në ditën D-2 për ditën D, dorëzuar me Email. |
| Orari ditor i transmetimit (nominimi) | Paraqet një orar të transmetimit të energjisë elektrike me sasi 24 orëshe të energjisë elektrike dhe fuqisë të dorëzuara nga ofertuesi/ofertuesit e përzgjedhur. Orari ditor dorëzohet në bazë të Kërkesës për dorëzim të energjisë elektrike dhe fuqisë dhe po i njëjti duhet të harmonizohet në përputhje me Rregullat për balancimin e sistemit elektroenergjetik. |

Shkurtesat e përfshira në këto Rregulla:

|  |  |
| --- | --- |
| ShA MEPSO | Operator i sistemit elektrotransmetus i Republikës së Maqedonisë së Veriut, Shoqëria Aksionare për transmetimin e energjisë elektrike dhe menaxhimin e sistemit elektroenergjetik në pronësi shtetërore, Shkup |
| MK  |  Marrrëveshje kornizë |
| MI | Marrëveshje individuale |
| KIDO | Kërkesë individuale për dorëzimin e ofertave |
| OST | Operator i sistemit të transmetimit |
| KRrEShU | Komisioni Rregullator për Energjetikë dhe Shërbime të Ujit |
| МЕМО ShPKNjP | Оperator i tregut të enegjisë elektrike |

1. **E drejta e pjesëmarrjes në Thirrjen Publike për lidhje të MK-së**

Të drejtë për shfaqje të ineresit për lidhje të MK kanë të gjithë ofertuesit e interesuar, bartës të licencave për prodhimin, furnizimin dhe tregtimin me energji elektrike, të lëshuar nga Komisioni Rregullator për Energjetikë dhe Shërbime të Ujit të Republikës së Maqedonisë së Veriut dhe të cilët posedojnë kodin EIC të lëshuar nga ShA MEPSO dhe të jenë të regjistruar në regjistrin e MEMO ShPKNjP si pjesëmarrës në tregun e energjisë elektrike në Republikën e Maqedonisë së Veriut**.**

1. **Përshkrimi i procesit të prokurimit të energjisë elektrike**

ShA MEPSO do të prokurojë energji elektrike për të mbuluar humbjet në sistemin e transmetimit sipas kushteve të tregut në mënyrë transparente, jodiskriminuese dhe konkurruese. Ky proces është i strukturuar si më vijim:

1. **Thirrrje publike për lidhje të MK-së**

Ky dokument

1. **Kushtet për nënshkrimin e MK-së**

Për të vërtetuar aftësinë e tij personale, ofertuesi duhet të dorëzojë dokumentet e mëtejme:

- deklaratë nga ofertuesi se ofertuesi ose personi që është anëtar i organit drejtues ose mbikëqyrës të atij ofertuesi ose që ka autoritetin për ta përfaqësuar ose marrë vendime ose mbikëqyrur atë, në pesë vitet e fundit nuk i është shpallur aktgjykim për vepër penale vepër që ka elemente të veprave penale të pjesëmarrjes në bashkëpunimit kriminal, korrupsionit, evazionit fiskal dhe kontributeve, terrorizmit apo veprave penale që lidhen me veprimtari terroriste, pastrim parash dhe financim terrorizmi dhe abuzim me punën e fëmijëve dhe trafikim të qenieve njerëzore, të përcaktuara në Kodin Penal; Kjo deklaratë përgatitet dhe nënshkruhet nga vetë ofertuesi dhe nuk duhet të jetë e vërtetuar nga autoriteti kompetent.

- vërtetim për pagesë të tatimeve , kontributeve dhe detyrimeve të tjera publike nga autoritet kompetente të vendit ku është regjistruar ofertuesi;

- vërtetim se nuk është hapur asnjë procedurë falimentimi nga autoritetet kompetente ose një dokument i vetëm që vërteton zotësinë;

- vërtetim se nuk është hapur asnjë procedurë likuidimi nga organi kompetent ose një dokument i vetëm që vërteton zotësinë;

- Vërtetim nga Regjistri i Dënimeve për veprat penale të kryera të personave juridikë se nuk është dënuar me masë dytësore ndalim pjesëmarrjeje në procedurat e thirrjeve publike, dhënies së kontratave të prokurimit publik dhe kontratave të partneritetit publiko-privat ose një dokument të vetëm që vërteton zotësinë.

vërtetim nga Regjistri i Dënimeve për veprat penale të kryera të personave juridik se nuk është dënuar me masë të përkohshme ndalim të përkohshëm për të kryer një veprimtari të caktuar ose një dokument i vetëm që vërteton zotësinë;

- Vërtetim nga Regjistri i Dënimeve për kryerjen e veprave penale të personave juridik se nuk është dënuar me dënim dytësor, me ndalim të përhershëm për të kryer një veprimtari të caktuar ose një dokument i vetëm për vërtetimin e zotësisë;

- vërtetim se me aktgjykim të formës së prerë nuk është shqiptuar sanksion kundërvajtës - ndalim për kryerjen e profesionit, veprimtarisë ose detyrës ose një dokument i vetëm për të vërtetuar zotësinë.

- vërtetim se me aktgjykim të plotfuqishëm ndaj tij nuk është shqiptuar sanksion kundërvajtës – ndalim i përkohshëm për kryerjen e një veprimtarie të caktuar ose me një dokument i vetëm që vërteton zotësinë.

Vërtetimet lëshohen nga autoritetet kompetente në vendin ku është regjistruar ofertuesi. Nëse shteti në të cilin është regjistruar ofertuesi nuk i lëshon këto dokumente ose nëse ato nuk mbulojnë të gjitha rastet e mësipërme, ofertuesi mund të dorëzojë deklaratë të vërtetuar nga një autoritet kompetent.

 Dokumentet nga ky nen nuk duhet të jenë më të vjetra se 3 (tre) muaj nga afati i fundit për dorëzimin e ofertave mbrapsht.

Për t'u kualifikuar si i aftë për të kryer KI për sa i përket aftësisë së tij teknike, ofertuesi duhet të paraqesë:

- Një deklaratë e nënshkruar nga ofertuesi ku shprehet qartë se ofertuesi pranon në mënyrë të parevokueshme përgjegjësinë e tij të plotë dhe të jashtëzakonshme në garantimin e transmetimit të energjisë elektrike në vendin e transmetimit(dorëzimit).

1. **Lidhja e MK-së**

Shprehja e interesit për lidhjen e MK-së për prokurimin e energjisë elektrike për mbulimin e humbjeve në sistemin elektrotransmetues, duhet të bëhet me dorëzimin e dokumenteve në adresën: ShA MEPSO, rr. Maksim Gorki nr.4 Shkup, në arkiv, në zarf të mbyllur me shënimin - **Kërkesë për lidhjen e Marrëveshjes kornizë për prokurim të energjisë elektrike për mbulimin e humbjeve në sistemin elektrotransmetues transmisi - MOS E HAP**. Të interesuarit që dëshirojnë të marrin pjesë në thirrjen e parë publike për prokurimin e energjisë elektrike për mbulimin e humbjeve për periudhën që do të përcaktojë ShA MEPSO, është e nevojshme të dorëzojnë dokumentacionin e kërkuar në arkivin e ShA MEPSO jo më vonë se data **15.12. 2021 deri në orën 23:00**. Thirrja publike për lidhje të MK-së mbetet e hapur për të gjithë ofertuesit e interesuar që do të vendosin t'i bashkohen këtij procesi më vonë.

Ofertuesi që do të lidhë Marrëveshje kornizë me ShA MEPSO, fiton statusin e Ofertuesit të kualifikuar dhe po i njëjti mund të paraqesë oferta për energji elektrike për të mbuluar humbjet në sistemin e transmetimit të energjisë elektrike në përputhje me nevojat e përcaktuara në KIDO.

**Ç. Kërkesë individuale për Dorëzimin e Ofertave(KIDO)**

MEPSO do t'ua dërgojë KIDO-n të gjithë ofertuesve të kualifikuar nëpërmjet postës elektronike. Përmbajtja e KIDO-s është përshkruar në Nenin 22 të Rregullave të prokurimit të energjisë elektrike për të mbuluar humbjet në sistemin elektrotransmetues.

1. **Kushtet për pjesëmarrje në Thirrjen Publike për lidhjen e KI për prokurimin e energjisë elektrike**

Të drejtën për të marrë pjesë në thirrjen publike për lidhjen e KI -së ka çdo Ofertues i kualifikuar që ka nënshkruar një Marrëveshje kornizë dhe që do të paraqesë garanci financiare të ofertës në masën 10% të vlerës totale të ofertës pa TVSH. Garancia financiare mund të lëshohet në formën e një garancie bankare të lëshuar nga një bankë me seli në Republikën e Maqedonisë së Veriut, ose një depozitë në para për ofertën e dorëzuar, e vlefshme jo më pak se 7 ditë pune nga data e skadimit të ofertës në formën e tij origjinale.

 **Dh. Hapja publike e ofertave**

Ofertat hapen publikisht.Vetëm përfaqësuesit e autorizuar të Ofertuesve kanë të drejtë të komentimi- vërejtje për hapjen publike.

1. **Vlerësimi i ofertave dhe përzgjedhja e ofertës më të favorshme**

Çmimet me të cilat prokurohet energjia elektrike për mbulimin e humbjeve në sistemin e transmetimit të energjisë elektrike, formohen në bazë të listës së meritës, në përputhje me ofertat e marra në thirrjen publike për lidhjen KI-së. Çmimi i energjisë elektrike i përfshirë në ofertat e dorëzuara në përputhje me thirrjen publike do të jetë kriteri i vetëm për listën e meritës. Lista e renditjes meritore formohet sipas ritjes së renditjes, ku oferta e parë e renditur është oferta e energjisë elektrike me çmimin më të ulët.

Komisioni do të zgjedhë ofertën/ofertat më të favorshme bazuar në kriterin e çmimit më të ulët të pranuar për çdo periudhë të përcaktuar në KIDO.

Pas marrjes së vendimit për përzgjedhjen e ofertuesit/ofertuesve më të favorshëm, Komisioni në afat prej 1 (një) dite njofton ofertuesit për vendimin e marrë.

**Ë. Nënshkrimi i Marrëveshjes individuale**

Ofertuesve të përzgjedhur, ShA MEPSO do ju dorëzojë MI me dispozita për transaksionet e dakorduara si sasinë dhe fuqinë, periudhën e transmetimit, shumën e garancionit financiar për ekzekutim në kohë dhe cilësor, çmimin e energjisë elektrike dhe po i njëjti duhet të nënshkruhet brenda afateve të përcaktuara në Rregulla**t.**

1. **Dispozitat të tjera**

Shpenzimet e Ofertuesit për përgatitjen dhe dërgimin e dokumenteve në lidhje me këtë Thirrje Publike do të përballohen nga Ofertuesi.

ShA MEPSO do të marrë parasysh vetëm dokumentet e plota nga kjo Thirrje Publike.

Të gjitha pyetjet në lidhje me këtë Thirrje të hapur publike duhet të dërgohen me shkrim në postën elektronike si në vijim: nenad.jovanovski@mepso.com.mk, tina.manoleva@mepso.com.mk dhe frosina.golabovska@mepso**.com.mk**

 **ShA MEPSO**